Akkreditált medikai szoftver használata esetén a praxisokból az EESZT-be közvetlenül beküldhető a jelentés egy ősszel indult pilot keretében. Az erre vonatkozó EESZT fejlesztési utasítás egyértelműen meghatározza a beküldendő adatok körét. A jelentés érdemi tartalma az elvégzett tevékenység megjelölése. A praxisközösségben végzett tevékenységeket a konzorciumvezető számontartja. A nyilvántartásba vételi felhívás értelmében a konzorciumvezető negyedévente beszámolót készít, amelynek az alábbi adatokat kell tartalmaznia:
a praxisközösség azonosítója, melyik praxis (9 jegyű HSZ kód) melyik hónapban melyik praxisközösségi szakmai tevékenységből (1-70) mennyi darabot végzett el.
A praxisközösségben végzett tevékenységeket a konzorciumvezetőnek mindenképpen célszerű számontartania, mivel enélkül nem követhető a praxisközösség teljesítménye. Az adatok exportját lényegesen leegyszerűsíti, ha a medikai szoftverekben rögzíthető a konkrét szakmai tevékenység sorszáma.
Veszélyhelyzet alatt (jelen állás szerint 2022. január 01-ig) nincs korlát egyes tevékenységek elvégzésének mértékére, tehát a 100 pont az adott típusú praxishoz rendelt bármelyik, a nyilvántartásba vételi felhívás 1. sz. mellékletében szereplő szakmai tevékenységhez társított pontszámból összeadódhat.
A szakmai kérdésekben iránymutatásul szolgáló nyilvántartásba vételi felhívás, valamint annak 1. sz. melléklete, az honlapunkon, az alábbi linken elérhető:
Nyilvántartásba vételi FELHÍVÁS (ÉRVÉNYES: 2022.10.01)